Up-80/95
Datum: 1996-03-06T00:00:00.000+01:00
ecli: ECLI:SI:USRS:1996:Up.80.95
vrsta: drugi akti
zadeva: ustavna pritožba
objavljeno: Neobjavljeno | 06.03.1996
dokument: US17754
akt: Ustavna pritožba M.J. zoper sodbo Višjega sodišča v Ljubljani opr. št. II Cp 1718/92 z dne 17.3.1993 v zvezi s sodbo Temeljnega sodišča v Ljubljani, Enota v Ljubljani, opr. št. VI P 261/92 z dne 13.7.1992
resitev: zavrženje
izrek: Ustavna pritožba M.J. zoper sodbo Višjega sodišča v Ljubljani v zvezi s sodbo Temeljnega sodišča v Ljubljani, Enota v Ljubljani se zavrže.
stavek: Prepozno vloženo ustavno pritožbo Ustavno sodišče zavrže.Vložitev revizije v primerih, ko revizija ni dopustna ne more vplivati na začetek roka za vložitev ustavne pritožbe.
odlocitev: sklep
geslo: Rok za vložitev ustavne pritožbe.

Prepozna ustavna pritožba.
podlaga: Zakon o Ustavnem sodišču (ZUstS), 1. al. 1. odst. 55. čl.
datum_vloge: 1995-06-04T22:00:00.000Z
datum_odlocitve: 1996-03-05T23:00:00.000Z

# Up-80/95

6. marec 1996

## S K L E P

Ustavno sodišče je v postopku za preizkus ustavne pritožbe M.J. iz L., ki ga zastopa M.M.-Z., odvetnica v L. na seji dne 6.3.1996

s k l e n i l o :

Ustavna pritožba M.J. zoper sodbo Višjega sodišča v Ljubljani opr. št. II Cp 1718/92 z dne 17.3.1993 v zvezi s sodbo Temeljnega sodišča v Ljubljani, Enota v Ljubljani, opr. št. VI P 261/92 z dne 13.7.1992 se zavrže.

### O b r a z l o ž i t e v

Pritožnik je ustavno pritožbo vložil 2.6.1995. Sodba, ki jo izpodbija, je bila sprejeta 17.3.1993 in stranki vročena vsekakor pred 1.6.1993, saj je ta dan pritožnik po lastnih navedbah vložil revizijo. Ta pa je bila kot nedopustna zavržena.

Ustavna pritožba je pravočasna, če jo stranka vloži v 60 dneh od dneva, ko ji je bil vročen posamičen akt, s katerim so bila pravna sredstva izčrpana. Ker je ta rok predpisan šele z Zakonom o Ustavnem sodišču (Uradni list RS, št. 15/94), so ustavne pritožbe, ki so bile vložene pred njegovo uveljavitvijo in še šestdeset dni po njegovi uveljavitvi, pravočasne, ne glede na to, kdaj je pritožniku vročen posamičen akt, s katerim so bila pravna sredstva izčrpana.

Ta rok je v obravnavanem primeru očitno zamujen. Vložitev revizije v primerih, ko revizija ni dopustna, na začetek roka ne more vplivati.

Pravočasnost ustavne pritožbe je eden od procesnih pogojev.

Ker ni izpolnjen, je bilo treba pritožbo zavreči.

Ustavno sodišče je sprejelo ta sklep na temelju 1. alinee prvega odstavka 55. člena Zakona o Ustavnem sodišču v senatu v sestavi: predsednik mag. Janez Snoj in člana Franc Testen in dr. Lojze Ude. Sklep je sprejelo soglasno.

Predsednik senata
mag. Janez Snoj